Document ID: 32005R0341

KOMISIJAS REGULA (EK) Nr. 341/2005
(2005. gada 25. februāris),
ar kuru groza Regulas (EK) Nr. 1432/94 un (EK) Nr. 1458/2003 attiecībā uz maksimālo daudzumu, kas pakļauts cūkgaļas ievešanas licenču pieteikumiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2759/75 par cūkgaļas tirgus kopējo organizāciju (1) un jo īpaši tās 11. panta 1. punktu,
ņemot vērā Padomes 1994. gada 29. marta Regulu (EK) Nr. 774/94, ar ko atver dažas Kopienas tarifu kvotas augstākā labuma liellopu gaļai un cūkgaļai, mājputnu gaļai, kviešiem un kviešu un rudzu graudu maisījumam, un klijām, atsijām un pārējiem atlikumiem un paredz šo kvotu pārvaldi (2), un jo īpaši tās 7. pantu,
ņemot vērā Padomes 1996. gada 18. jūnija Regulu (EK) Nr. 1095/96 par koncesiju īstenošanu, kas iekļautas sarakstā CXL, kas izveidots GATT XXIV 6. sarunu nobeigumā (3), un jo īpaši tās 1. pantu,
tā kā:
(1)
Komisijas 1994. gada 22. jūnija Regula (EK) Nr. 1432/94 (4), ar ko nosaka sīki izstrādātus noteikumus importa režīma piemērošanai cūkgaļas nozarē, kurš paredzēts Padomes Regulā (EK) Nr. 774/94, kura atver dažas Kopienas tarifu kvotas cūkgaļai un dažiem citiem lauksaimniecības produktiem un paredz to pārvaldīšanu, un Komisijas 2003. gada 18. augusta Regula (EK) Nr. 1458/2003 par tarifu kvotas atklāšanu cūkgaļas nozarē un tās pārvaldīšanu (5), atvēra cūkgaļas importa kvotas un noteica precīzus nosacījumus, kuri reglamentē tirgus dalībnieku piekļuvi šīm kvotām.
(2)
Pēdējo gadu laikā divu minēto importa kvotu izmantošanas līmenis ir bijis zems un relatīvi nelielā maksimālā daudzuma noteikšana licenču pieprasījumiem varēja būt neveicinošs faktors. Lai sekmētu cūkgaļas tirdzniecību saskaņā ar divām minētajām ievešanas kvotām, ir jāpalielina tas maksimālais daudzums.
(3)
Attiecīgi ir jāgroza Regulas (EK) Nr. 1432/94 un (EK) Nr. 1458/2003.
(4)
Šajā regulā paredzētie pasākumi ir saskaņā ar Cūkgaļas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1432/94 3. panta b) apakšpunktā “10 %” likmi aizstāj ar “20 %”.
2. pants
Regulas (EK) Nr. 1458/2003 4. panta b) apakšpunktā “10 %” likmi aizstāj ar “20 %”.
3. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro tiem licenču pieteikumiem, kas iesniegti no 2005. gada 1. marta.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 25. februārī

Labels: 3
17